open-index/open-wikipedia-markdown huggingface dataset:
عنصر كيماوي

[تصغير|[دميتري مينديلييڤ|ديميتري مينديلييڤ، لعالم د شّيمي لي صاوب طّابلو دّوري د لعناصر لكيماوية]]
**لعنصر لكيماوي ** هوّا مادة خالصة مايمكنش تهرس ل مكونات صغر ب ستيعمال وسائل كيماوية. لعنصر لكيماوي كيكون علا شكل درات عندها نفس نّمرة دّرية، لّي هيّا عدد لپروتونات ف نّواة ديال دّرة. لمجموع ديال لعناصر لكيماوية كتشكل لمادة لّي كتسمى لمادة لباريونية ف لكون.

## طّابلو دّوري د لعناصر لكيماوية

طّابلو دّوري هوّا طريقة ديال تمتيل لعناصر لكيماوية علا شكل جدول ب ليعتيماد علا نّمرة دّرية، تّوزيع ديال ليليكترونات، ؤ لخاصيات لكيماوية ديال لعنصر.

## مصادر


تصنيف:شيمي
نمرة درية

تصغير|
**نمرة درية **ؤلا **نمرة لپروطونية ** ؤلا **لعدد دري ** هو عدد لْپروطونات ف نّواة درية ديال شي عنصر كيماوي. كيترمز ليه ب لحرف Z لّي جا من لْكلمة لْألمانية Zahl (عدد).

## مصادر

تصنيف:شيمي
تصنيف:لفيزيك نووية
تصنيف:نماري
تصنيف:مقالات ب عناوين فيها نيولوجيزم
تصنيف:درة
حرارة (طيرموديناميك)

[تصغير|[جزيئة كاتڤيبري. لڤيبراج ديال لجزيئات ؤ دّرات علا لمستوى لميكروسكوپي هوّا لي كيعطي ضّاهرة ديال لحرارة علا لمستوى لماكروسكوپي]]

**لحرارة** ؤلا **سّخونية** (ب نݣليزية **Temperature**) هيّا مقدار فيزيكي لّي كيبين واش شي حاجة باردة ؤلا سخونة. هاد لمقدار هوّا تعبير علا طّاقة لحرارية لّي كتكون ف جْميع لْمواد.

## مصادر


تصنيف:لفيزيك
تصنيف:مقدار ف لفيزيك
ضغط جوي

**ضّغط لجوّي** ؤلا **ضّغط لْباروميتري** (نسبة ل لباروميتر) هو ضغط لّي كيطبقو لغلاف لجوي ديال شي كوكب. ف ضّروف لعادية ف لأرض، لقيمة ديالو هيّا 1013.25 ميليبار.

## مصادر


تصنيف:طقس
تصنيف:لفيزيك
إقليم أسا الزاݣ

## التقسيم والسكان ديال لإقليم

فإقليم أسا الزاݣ كاينين 2 ديال لجماعات الترابية لحضرية و 5 ديال لجماعات لقروية.

## مصادر


تصنيف:أقاليم لمغريب
تصنيف:جهة ݣلميم واد نون
تصنيف:أقاليم د جهة ݣلميم واد نون
طابلو دوري

**لجدول دّوري** ؤلا **طّابلو دّوري** ديال لعناصر لكيماوية هوّا طريقة ديال تمتيل لعناصر لكيماوية على شكل جدول ب ليعتيماد علا نّمرة دّرية، تّوزيع ديال ليليكترونات، ؤ لخاصيات لكيماوية ديال لعنصر. طّابلو دّوري كيتخدّم بزاف ف شّيمي ؤ لفيزيك، ؤ عولوم خرة، ؤ كيتّعتابر من بين أشهر رّموز ديال شّيمي. طّابلو مقسوم ل ربعة د لبلوكات لي عندهوم شكل موستاطيلي تقريبان. سّطورا ديال طّابلو كيتسماو پيريودات ؤلا دورات، ؤ لكولونات كيتسماو ݣروپات ؤلا مجموعات. لعناصر لي من نفس لݣروپ كيكونو عندهوم خاصيات كيماوية متشابهين.
[تصغير|تصويرة ب تلاتة د لأبعاد ديال [ؤربيطال|لوربيطالات دّرية ديال درة بحال لهيدروجين]]
أول طابلو دوري ولّا مقبول بشكل عام ف لمجتمع لعيلمي كان ديال دميتري مينديلييڤ ف 1869. حيت بزاف د لعناصر لكيماوية ماكانوش معروفين ديك سّاع، مينديلييڤ ستعمل طّابلو باش يتوقّع لخاصيات ديال لعناصر لي ناقصين. طّابلو دّوري كيتّعتابر من لكتيشافات لأساسية ديال لقرن 19، ؤ تّفسير ديالو غادي يبان معا تّطور ديال ميكانيك د لكوانطا ف لبدية د لقرن 20. طّابلو دّوري باقي كيتطور معا تّطور د صّيونص، حيت عناصر جديدة غادين ؤ كيتّكتاشفو ف لّابو. ف طّبيعة كانلقاو غير 94 عنصر لي كيبانو تلقائيان ب فيعل تّفاعلات نّووية ف نّجوم ب لإضافة ل لهيدروجين لي هوّا أبسط عنصر ؤ أول واحد بان ف لكون. ولاكين لعولاما قدرو يصاوبو عناصر جداد لي ماكيبانوش بشكل طابيعي ف لكون، واصلين دابا حتال لعنصر لي عندو نّمرة دّرية 118 (ؤݣانيصون). ماشي معروف تالاين هاد لپروصي يقدر يستامر، ؤ لخاصيات ديال بعض لعناصر صّطيناعية باقين مامعروفينش مزيان.

## مصادر

## مزاود
* طّابلو دّوري ب لخاصيات د لعناصر كاملين (نݣليزية)


تصنيف:عنصر كيماوي
تصنيف:شيمي
تصنيف:مقالات فيها مصدر و 3000 بايت
تصنيف:دميتري مينديلييڤ
لافيليز

**لّافيليز **هو أي عنصر كيماوي ماعندوش لخاصيات ديال فيليز. لّافيليزات ب شكل عام كتكون عندها درجة حرارة ديال دّوبان ؤ تّبخر نازلة بزاف.

## مصادر


تصنيف:شيمي
تصنيف:طابلو دوري
خيميا

[تصغير|رسمة فنية من لقرن 15 ديال [جابر بن حيان، خيميست معروف من لفترة الدهبية لإسلامية]]
**لخيميا** هوّا فرع من فروع لْفلسفة طّبيعية، لّي كانت مجال فلسفي ماقبل علمي، ؤ كانت كتمارس ف بزاف د لمناطق ف لعالم، بحال إفريقيا، ؤروپا، ؤ آسيا، خصوصا ف شّينوا. شّخص لّي كيمارس هاد لمجال كيتسما خيميست ؤلا خيميائي.
لهدف لْأساسي ديال لخيميا هوّا تّنقيح ؤلا تّطوير ديال بعض لْمواد، باش تولي "كاملة"، بحال تحويل لمعادن رّخيصة، رّصاص علا سبيل لمتال، ل معادن نبيلة بحال دّهب. ف أوروپا، واحد من لأهداف سّامية لّي كانو لخيميست لأوروپيين كيسعاو ليها، هوّا خلق لحجرة د لفلاسفة، لّي حسب لأسطورة عندها خاصّيات تقدر تعطي شّباب لْأبدي ؤ لخلود.

## مصادر


تصنيف:شيمي
تصنيف:لفلسفة
تصنيف:مقالات فيها مصدر و علاين 3000 بايت
تصنيف:تاريخ د الصيونص
تصنيف:فلسفة طبيعية
پاراسيلسوس

**پاراسيلسوس** (مزيود ف 1493/1494 - مات ف 24 سپتمبر 1541)، سميتو لأصلية **ثيوفراتوس فون هوهنهايم**، هو طبيب، خيميست، عالم دين مسيحي ؤ فيلسوف سويسري.

## مصادر


تصنيف:زيادة 1493
تصنيف:وفيات 1541
تصنيف:زيادة ف عوام 1490
حمض كبريتي

**لحمض لكبريتي** ولا **لاسيد لكبريتي** هوّا أسيد معدني مكوّن من لكبريت، لأوكسيجين ؤ لهيدروجين، تركيبة ديالو هيّا H2SO4.

كيتصاوب لاسيد لكبريتي صناعياً ب تفاعول كيماوي ديال لما معا تالت ؤكسيد لكبريت، و هاد اللخر كيتصاوب ب التفاعول ديال تاني ؤكسيد لكبريت و لوكسيجين.

ب تركيزات مختالفة، كيتخدّم لاسيد لكبريتي ف لمصاوبة ديال لأسمدة، الصباغات، الدوايات، لقنابل، لمواد د لغسيل، التكرير ديال لپيطرول، لميطالورجي، و غيرها.

## مصادر

تصنيف:شيمي
تصنيف:مركبات د لهيدروجين
ما

[تصغير|[قطرة د لما]]
تصغير|شلال أوزود
تصغير|جوج بنات هازين الما عالحمار.
**لما** هوّا مركب كيماوي لاعضوي شفاف ماعندوش ريحة ؤلا مداق، ؤ تقريبا ماعندوش لون، كيشكل طرف أساسي من لأرض ؤ لكائنات لْحِية، ؤ معتامدة عليه لحياة ف لأرض.

## مصادر

تصنيف:شيمي
تصنيف:مشروبات
تصنيف:هيدروكسيدات
تصنيف:سوائل
تصنيف:مركبات د لؤكسيجين
تصنيف:مواد شفافة
تصنيف:لما
عناصر كلاسيكية

تصغير|تماتيل ديال لپورصيلين كيمتّلو لعناصر الربعة لكلاسيكية
**لعناصر لكلاسيكية ** هي لعناصر لّي لفلاسفة ؤ لمفكرين لقدام كانو كيعتاقدو أنها مكونات أساسية ديال لمادة ؤ ضواهر لْكونية لّي كيشوفها بنادم ضايرة بيه. هاد لعناصر عادة كتكون ربعة، لّي هيّا لْما، لْهوا، لْعافية، ؤ تّراب. ف بعض تقافات كانو كيزيدو عنصر خامس لّي هوّا لخوا.

لعتيقاد بلي الطبيعة مكوّنة من 4 د لعناصر أساسية كان عند ليونانيين لقدام، و واحد من لفلاسفة اللولين لي جبدو هاد لفكرة هو إمپيضوكليس، لي عاش ف لفترة الدهبية ديال مدينة أتينا ف لقرن 5 قبل لميلاد.

## مصادر


تصنيف:لفلسفة
تصنيف:لفلسفة لهندية
تصنيف:فلسفة طبيعية
شيمي

[تصغير|لابو د الشيمي ف جامعة كولونيا، [ألمانيا]]
**شّيمي** ؤلا **لْكيميا** هوّا مجال علمي كيدرس لعناصر لمادية ؤ لمركبات لّي مكونة من درات، جزيئات ؤ إيونات، ؤ تّركيبة، لْبِنْية، لخاصيات، ؤ تّفاعلات ديالها.

من ناحية لمجال د لإهتيمام ديالها، نقدرو نݣولو بلي الشيمي جات ف نص لمسافة مابين لفيزيك و لبيولوجيا. شي مرات كاتسمّى "لعلم لمركزي" حيت كاتحط الساس ديال لمكونات لأساسية د لمادة، و ف نفس لوقت ديال الصيونص التطبيقية ف بزاف د لمجالات. متلاً الشيمي كاتشرح لأساسيات ديال النمو د لعشوب (لبوطانيك)، التكون ديال الصخور (الجيولوجيا)، لمسائل لمتعلقة ب لبيئة (لإكولوجيا، ؤلا علم لبيئة)، كيفاش كيخدمو الدوايات (لفارماكولوجيا ؤلا علم الصيدلة)، و غيرهوم.

## لأصل د السمية
الشيمي ؤلا لكيميا جات من لعربية ، لي بدورها جات من ليونانية لبالية  لي تقدر تكون جات من السمية لقديمة ديال بلاد مصر: *كيميت* (ب لمصرية لقديمة 𓆎 𓅓 𓏏𓊖) و كاتعني "لأرض لكحلة" (غالبا كاتشير ل لأراضي حدا واد النيل لي كاتبان التربة ديالها كحلة فاش كيفيض لما).

## التَّاريخ

### في العصور القديمة
عرف الإنسان الكيميا من زمان، و تصالحو على تسمية الكيميا القديمة بـ الخيميا، اللي هي خليط ما بين ممارسة علوم الكيميا و الفيزيك و الفلك و الفلسفة؛ و اللي كانت كتتمارس بطريقة ماشي علمية، و ما كانتش خالية من الشعوذة و السيميا؛ و اللي عرفها بن خلدون الخيميا بأنها: «علم كيشوف فالمادة اللي كتدير بها صناعة الذهب و الفضة». و ارتبط هاد الفن من الحضارات القديمة بالمعادن و التعدين و صناعة الألوان و الدوا و بعض الصناعات الفنية بحال دبغ الجلود و صباغة الثوب و صناعة الزجاج، وحتى طبخ الماكلة ممكن يجي معاه تغييرات كيمياوية معينة بحال نبات البفرة اللي زرعوه الأميرنديين ففنزويلا من آلاف السنين قبل الميلاد، وجذور هاد النبات فيها حمض الهيدروسيانيك اللي كيموت، و الهنود الحمر القدام عرفو هاد المادة السامة و تخلصو منها بالسخونية اللي كتحول هاد الحمض لمواد ماشي سامة. و ستعمل الإنسان من أكثر من ثلاثة آلاف عام قبل الميلاد محلول الشب و بعض الصباغات اللي كيتحضرو من العفص و لحاء بعض الثمار و ورق نبات السماق فصباغة الجلود و الثوب.

الحضارات الإنسانية اللولة بحال الحضارة الشينوية و المصرية و البابلية و الهندية قدرو يجمعو معرفة عملية فمجال التعدين و صناعة الفخار و الأصباغ، ولكن ما طوروش معرفة نظرية منظمة باش نعتابروها علم. و كيفما ظهرت فرضيات الكيميا فبلاد الإغريق ملي كانو بعض الفلاسفة كايضنو بلي العالم مكون من ربعة عناصر أساسية، و خلطهم كيصاوب أي حاجة معروفة ف الكَون، و هاد الفرضية تعطات ف الصيغة النهائية ديالها على يد أرسطو، اللي قال بلي هاد العناصر هي العافية و الهوا و الأرض و الما. و ف بلاد الإغريق حتى هي، ظهرت الفلسفة الذرية، اللي كتعود للقرن الخامس قبل الميلاد، حيت الفيلسوف الإغريقي ديموقريطس قال بلي جميع المواد مكونة من جزيئات صغيرة بزاف وما كتتقسمش، سميتها الذرات. و على عكس النظرية الذرية ف العلوم لعصرية، فا مفهوم الذرة عند الإغريق كان فلسفي فقط و ما كانش معتمد على الملاحظة و التجارب العلمية.

## مصادر


تصنيف:مقالات فيها مصدر و علاين 3000 بايت
أنطوان لاڤوازيي

**أنطوان لاڤوازيي** (مزيود ف 26 غشت 1743 مات ف 8 ماي 1794) كان أرستقراطي ؤ عالم شيمي فرانساوي، لّي عندو دور كبير ف تورة لكيماوية ؤ كيتعتبر لأب رّوحي ديال الشيمي لعصرية. هو لي كتاشف لؤكسيجين عطاه سميتو، ؤ كشف على دّور ديالو ف لحتيراق.

لاڤوازيي تّعدم ف لوقت ديال التورة لفرانساوية حيت كان خدّام إداري د لفينونص معا الدولة.

## مصادر


تصنيف:زيادة 1743
تصنيف:ناس تزادو ف باريز
تصنيف:وفيات 1794
تصنيف:ناس ماتو معدومين
تصنيف:شيمي
هارولد أوري

**هارولد كلايتون أوري ** (مزيود ف 29 أبريل 1893 - مات ف 5 يناير 1981) عالم ديال شّيمي لْفيزيكية ميريكاني، حصل علا جايزة نوبل ف شيمي ف 1934 علا لكتيشاف ديالو ل دّوتيريوم (هيدروجين-2).

## مصادر


تصنيف:شيمي
تصنيف:ناس ربحو جايزة نوبل
تصنيف:زيادة 1893
تصنيف:وفيات 1981
تصنيف:ناس ربحو جايزة نوبل د الشيمي
تيقتنا ف الله

تصغير|يسار|300px|دولار فيه الشعار ديال "تيقتنا ف الله".
**تيقتنا ف الله** (ب ) هو شّعار رّسمي ديال لميريكان. تم لعتيماد ديالو من طرف لكونݣرس لميريكاني ف 1956، ؤ مكتوب فوق دّولار لميريكاني.

## مصادر

تصنيف:الولايات المتاحدة د ميريكان
تصنيف:دين و سياسة
روبرت بويل

**روبرت بويل** (مزيود ف 25 يناير 1627 - مات ف 31 دجنبر 1691) هو فيلسوف طبيعي، شيميست، عالم فيزيك ؤ مخترع نݣليزي-إيرلندي.

## مصادر


تصنيف:شيمي
تصنيف:زيادة 1627
تصنيف:وفيات 1691
تصنيف:ناس توفاو ف لندن
تصنيف:بيوغرافيا د رجال
هنري كاڤنديش

**هنري كاڤنديش** (مزيود ف 10 أكتوبر 1731 - مات ف 24 فبراير 1824) هوّا فيلسوف طبيعي ؤ عالم نݣليزي، ؤ واحد من أهم لعولاما ديال شّيمي ؤ لفيزيك تّطبيقيين ؤ نّضريين. معروف ب لكتيشاف ديالو ل لهيدروجين، لّي سماه "لْهوا لْمشتاعل".

## مصادر


تصنيف:شيمي
تصنيف:زيادة 1731
تصنيف:وفيات 1810
تصنيف:ناس توفاو ف لندن
تصنيف:بيوغرافيا د رجال
لجامعة د كولومبيا

يسار|تصغير|<P ALIGN=center>وحدا من الدخلات د كولومبيا.</p>
**لجامعة د كولومبيا** (بلينݣليزية: Columbia University) هيّا جامعة ميريكانية پريڤي تبنات عام 1754 ف نيو يورك، ؤ كتعتابر من أهم لجامعات ف لميريكان.
## مصادر


تصنيف:جامعات ؤ مؤسسات د تعليم لعالي ف الولايات المتاحدة د ميريكان
إيزوطوپ

[تصغير|تلاتة د لإزوطوپات د ل[هيدروجين، لپروتيوم، الدوتيريوم، و التريسيوم]]
**لإيزوطوپ** ؤلا **نّضير** هوّا شكل من شكال عنصر كيماوي كيختالف غير ف عدد نّيوترونات ف نّواة ديال دّرة علا لأشكال ؤلا لإيزوطوپات لوخرين. علا سبيل لمتال، ليزوطوپ ديال لهيدروجين لّي كيتسما هيدروجين-1 ؤلا پروتيوم عندو پروتون ف نّواة ؤ زيرو نيوترون، مي ليزوطوپ هيدروجين-2 لّي كيسمّا حتا دوتيريوم، عندو پروتون ؤ نيوترون واحد ف نّواة. نضاير ؤلا ليزوطوپات ديال عنصر كيماوي ديما كيكون عندهوم نفس لعدد ديال لپروتونات ف نّواة، ؤ هاد لعدد كيتسمّا لْعدد دّري ؤلا نّمرة دّرية.

## مصادر


تصنيف:شيمي
تصنيف:لفيزيك نووية
حرارة (توضيح)

هادي صفحة د التوضيح، كلمة **حرارة** يمكن يكونو عندها هاد لمعاني:

* حرارة: جماعة ف إقليم آسفي.
* حرارة: مقدار فيزيكي.
* حرارة (مصر): ڤيلاج ف مصر.
* حرارة (فيلم): فيلم ميريكاني خرج ف 1995.

تصنيف:صفحة توضيح
سايل

[تصغير|[قطرة ديال لما سايل]]
**سّايل ** ؤلا **سّائل** هوّا حالة من لحالات لمادية رّبعة لأساسية (لّي هيّا لغاز، سّايل، صّلب ؤ لپلازما). سّايل نقدرو نعرفوه علا أنه مايع ما كيتضغطش، عكس لغاز لّي حتا هو مايع (كيقدر يبدل شكل ديالو)، مي قابل ل ضّغط، بحيت لحجم ديالو يقدر يصغار ؤلا يكبار علا حساب درجة ديال ضّغط.

كاينين غير جوج د لعناصر لكيماوية لي كيكونو سايلين تحت ضروف عادية د لحرارة و الضغط، هوما الزاواق و لبروم. زيد عليهم 4 د لعناصر لي درجة الدوبان ديالهم شوية فوق درجة لحرارة د لبيت، هوما لفرانسيوم، السيزيوم، لڭاليوم و الروبيديوم.

## مصادر

تصنيف:لفيزيك
تصنيف:سوائل
تصنيف:أطوار د لمادة
درجة سيلسيوس

[تصغير|[طيرموميتر كيعبر لحرارة ب سّيلسيوس ؤ لكيلڤين]]
**درجة سيلسيوس** هي عبرة ديال لحرارة علا سلوم سيلسيوس. هاد سّلوم كيحط 0 علا دّرجة د لحرارة فين كيتجمد لما، ؤ 100 علا دّرجة فين كيتبخر، ف ضروف ضغط لجوي لعادية (1013.25 ميليبار). لعبرة و السلوم تسماو على السمية د لفلكي السويدي أندرس سيلسيوس لي طوّر ڤيرسيون ديالو ف 1742. ولاكين هاد السمية ماتّعتامدات تال 1948. قبل من داكشي كان كيتسمى "السينتيڭراض" *centigrade*. التعريف ديال الدرجة سيلسيوس معتامد على لكيلڤين لي هوّ واحد من لعبرات السبعة لأساسيين ف لفيزيك. 0 سيلسيوس = 273,15 كيلڤين.

## مصادر

تصنيف:لميطورولوجيا
نجمة (فلك)

[تصغير|تصويرة خداتها [ناسا|نازا ديال سيستيم نجمي مكوّن من ألفا سينطوري A (علّيسر) ؤ ألفا سينطوري B (علّيمن). كاينة نجمة تالتة ف سّيستيم لي هيا ألفا سينطوري C لي شّعا ديالها باهت ؤ ماكاتبانش.]]
**نّجمة** هيّا كسدة فلكية علا شكل شبه كورة مضوية براسها ؤ مكونة من پلازما ؤ ݣاز، ؤ محافضة علا شكل ديالها بسباب لجادبية لكبيرة ديالها. أقرب نجمة ل لأرض هيّا شّمش. من بين لملاير د تّرليونات ف نّجوم لي كاينين ف لكون، غير واحد نّسبة صغيرة لي كاتشاف ب لعين. بزاف د نّجوم ماكيكونوش بوحدهوم بحال شّمش، مي كيكونو ف جويجات ؤلا تليتات ؤلا كتر مجموعين ؤ كيأترو ف بعضياتهوم ب لجاديبية ديالهوم. ؤ بزاف منهوم عندهوم كواكب ديالهوم بحال كيما نّيضام شّمسي لي حنا عايشين فيه.

## مصادر

تصنيف:نجوم
تصنيف:لفلك نجمي
تيرينتيوس لإفريقي

**تيرينتيوس لإفريقي** (مزيود ف 195 ؤلا 185 ق.م. ف قرطاج - مات ف 159 ؤلا 158 ق.م. ف ليونان)، ب لّاتينية Publius Terentius Afer، هوّا شاعر ؤ كاتب مسرحي أمازيغي كان كيكتب ب لّاتينية، ؤ كيتعتابر من بين أعضم جوج كُتّاب ف لأدب لّاتيني لقديم (لكاتب لاخور هوّا تيتوس پلاوتوس).

## حياتو

مامعروفش بزاف علا لحياة ديالو، ؤ حتا سميتو لحقيقية مادكروهاش لمؤرخين.
سّمية پوبليوس تيرينتيوس تسمات عليه حيت كان تباع ك عبد ؤ شراه سيناتور روماني سميتو پوبليوس تيرينتيوس لوكانوس. هاد لأخير فاش شاف لقدرات لإبداعية ديالو حررو، ؤ عطاه صلاحيات باش يتلاقا معا شخصيات مهمة ف روما، بحال لجنرال ݣايوس لايليوس، ؤ لجنرال سكيپيو لإفريقي لأصغر.
لكتابات لمسرحية ديالو أترات بشكل كبير علا لأدب ف ؤروپا ف عصر نّهضة، خصوصا ف فرانسا ؤ نّݣليز.

## أعمال أدبية

تيرينتيوس ستلهم من لأدب ليوناني باش يوصف لحياة ليومية ديال نّاس د روما بشكل ساخر. من بين لأعمال ديالو يالله 6 لّي بقاو حتال دابا، هوما

* لْبنت لّي من أندروس (لعنوان لأصلي Andria)
* لْعݣوزة (لعنوان لأصلي Hecyra)
* لْمعدّب راسو (لعنوان لأصلي Heauton Timorumenos)
* لْمخصي (لعنوان لأصلي Eunuchus)
* فورميو (لعنوان لأصلي Phormio)
* جوج خوت (لعنوان لأصلي Adelphoe)

من لمقولات لمشهورة ديالو:

## مصادر


تصنيف:شيعر
تصنيف:زيادة ف لقرن 2 قبل لميلاد
تصنيف:أمازيغ
تصنيف:وفيات ف عوام 150 قبل لميلاد
تصنيف:زيادة 185 قبل لميلاد
تصنيف:وفيات 159 قبل لميلاد
تصنيف:كتاب أمازيغ
تصنيف:رومان قدام من أصل أمازيغي
تصنيف:مقالات فيها مصدر و 3000 بايت
تصنيف:ناس تزادو ف قرطاج
قرطاج

**قرطاج** (من لفينيقية **𐤒𐤓𐤕 𐤇𐤃𐤔𐤕 قرت حدشت**، بمعنى *لْمدينة جْديدة*) هي مدينة أترية قديمة لْموقع ديالها ف تونس حاليا، تبنات علا حساب لمؤرخين من طرف بحارة كنعانيين، لّي ليونانيين لقدام سماوهم لفينيقيين، ف لقرن تّاسع قبل لميلاد.

لموقع ديال قرطاج دخل ل لّيستة د ليونيسكو ديال تّرات لعالامي ف 1979.

## مصادر


تصنيف:تاريخ د تونس
تصنيف:مدون تونسية أترية
تصنيف:تاريخ د شمال إفريقيا
تصنيف:مدون د تونس
تصنيف:مدون أترية
حالة د لأكسدة

**لحالة د لأكسدة** ؤلا **نمرة د لأكسدة** هيّا لحالة لّي كاتكون فيها درة ملي كاتفقد ؤلا كاتكتاسب إليكطرون ؤلا كتر. متلا نمرة د لأكسدة 1 كادّل علا أن دّرة فقدات إليكطرون، بينما 1- كادّل علا أن دّرة كتاسبات إليكطرون. نمرة د لأكسدة 0 هيّا لحالة فاش كاتكون دّرة ملي ماكاتفقد ما كاتكتاسب إليكطرون.

## مصادر

تصنيف:شيمي
بوطولا 1 (2019-2020)

## لفراقي
### التيرانات

### الپيرصونيل واللبسات

:1. فالضهر ديال التيشورت.
:2. فلكمام.
:3. فالشورط.
:لحوايج ديال لحكّام كاتصاوبهوم أديداس.

### تبدال د لمدريبين

## لجدوال ديال الترتيب

## النتائيج

## ليحصائيات دلموسم
### لهدافين

### اللي عاونو فالتهديف

### لهاتريكات

(H) – فالتيران ديالو، (A) – برّا التيران ديالو
4 – لكوايري ماركا ربعة ديال لأهداف.

## شوف حتى
* بوطولا 1
* بوطولا 2
* لهيكلة لهرمية دلبوطولات ديال كورة فلمغريب
* بوطولا 1 (2020-2021)

## مصادر

تصنيف:بوطولا 1
تصنيف:مقالات فيها مصدر و 3000 بايت
فيزيك

تصغير|أمتيلا ديال ضواهر فيزيكية
**لفيزيك ** ؤلا **لفيزيا** (من ليونانية لقديمة φύσις فيزيس ب معنى "طّبيعة") هو مجال علمي كيدرس لمادة، ؤ لحركة ؤ لخاصيات ديالها ف لمكان ؤ زّمان، ؤ زيد عليهم لمفاهيم لّي متعلقة بيهم بحال طّاقة ؤ لْقوة. لأحجام د لحوايج لي كاتدرس لفيزيك يقدرو يكونو صغار بزاف بحال لفرتيتات تّحتدرية، ؤلا كبار بزاف بحال لمجرات ؤ لمجموعات لمجرية ؤ لكون براسو.

## مصادر

تصنيف:لفيزيك
كتلة درية

[بديل=Stylised atom with three Bohr model orbits and stylised nucleus|تصغير|283x283بك|صورة ديال ذرة [ليتيوم]]
**لكتلة الدرية** هيّا لكتلة ديال درة وحدة من شي عنصر كيماوي. لعبرة ديال لكتلة درية هيّا دالتون ؤلا ݣرام/مول، بحيت 1 دالتون = 1 ݣرام/مول.

## مصادر

تصنيف:شيمي
تصنيف:لفيزيك نووية
تصنيف:مقدار ف لفيزيك
تصنيف:درة
تصنيف:كتلة
كهروسلبية

**لكهروسلبية** هوّا مفهوم كيمتل لقدرة ديال درة ؤلا جزيئة أنها تجبد لْإلكترونات ل عندهاؤ كيترمز ليها ب لحرف ليوناني χ. كولما كانت لكهروسلبية كبيرة كولما زادت هاد لقدرة.
لكهروسلبية كتأتر ب لأساس ب نّمرة دّرية ؤ لمسافة ديال لإلكترونات لخارجية علا نّواة د درة.
كاينين عدة طرق باش كتعرّف ؤ كتحسب لكهروسلبية، مي أكتر وحدة كتستعمل هيّا سلوم د پاولينݣ.

## مصادر

تصنيف:شيمي
دموع الغولة (مجموعة قصصية)

دموع لغولة هي مجموعة ديال لقيصاص اللي كتبها لكاتب لمغريبي أحمد الدغرني فعام 1983.

## لقيصاص

* حاجيتكم
* عدة الوفاة
* موت سائق
* بيت طوب
* عشاء
* ماء القنصرة
* دموع الغولة التي أكلت طفليها
* تواب
* مراجعة أكلة
* صندوق الجوائز
* اليوم و المدينة
* جزيرة عوا
* ديمومة البواب
* طريق الرميلة

## موقتطاف صغير من لقيصاص
**ب[[لعربية]]**: “ووضعت الغولة ما تبقى لديها من حطب وازدادت إنارة المكان فرأت اليتيمين يعانق أحدهما للآخر، فصارت تندب وتمزق أثوابها وتنتف شعر رأسها، باكية، بينما تسرب لهيب النار إلى الغول الذي صرع واشتعلت ألسنة اللهب في شعر لحيته وامتدت إلى كل جسمه الذي احترق، وفقأت الغولة عينيها، وتاهت في الغابة تولول وتبكي إلى أن ماتت ندما على غلطتها، ونام الطفلان هادئين إلى الصباح...”

**طرجامة ب[[داريجة|الدارجة]]**: “وحطات لغولة داك الشوية اللي بقا ليها من لحطب وزاد الضو فديك لبلاصة، ديك الساع شافت دوك الجوج يتامى واحد كايعنق لاخر، على قبالت داكشي بدات كاتندب وتقطع فحوايجها وتنتف شعرها، ودازت لعافية للغول اللي تصدم وشعلات لعافية فلحيتو ودازت لداتو كاملها اللي من بعد تحرݣات، وتقبات لغولة عينيها، وتجلات فلغابة كاتبكي وكاتولول حتى ماتت وهي ندمانة على لافوط اللي دارت، ودوك الجوج دراري نعسو مرتاحين تالين الصباح...”

## مصادر

تصنيف:كتاب مكتوب ب لعربية
أحمد الدغرني

**أحمد الدغرني** (5 ماي 1947 - 19 أكتوبر 2020) هو واحد لكاتيب ومحامي وسياسي مغريبي وموناضيل سوسي أمازيغي، معروف حيتاش كايدافع على لحقوق ديال بنادم، ولحقوق ديال التقافة واللوغة لأمازيغية. هو واحد من هادوك اللي أسسو لكونݣريس لعالمي لأمازيغي ومنسّيق ديال لمجلس لوطني ديال التنسيق مابين لجمعيات لأمازيغية. فعام 2005 أسس أحمد لحيزب الديموقراطي لأمازيغي لمغريبي.

## حياتو
تزاد أحمد الدغرني فنهار 5 ماي 1947 فلبلاد ديال تادارت فقبيلة آيت علي فآيت باعمران (إقليم سيدي إيفني).

## لموت ديالو
مات نهار التنين 19 أكتوبر 2020 فمدينة تيزنيت بسباب لمرض ديال لپاركينسون اللي شدو شحال من عام.

## داكشي اللي كتب
* حياة ابن تومرت و عبد المومن بن علي الكومي
* الحكومة الديمقراطية أو حكومة التناوب
* الانتخابات والأحزاب السياسية المغربية
* الكتل الاجتماعية بالمغرب
* دموع الغولة (مجموعة قصصية)
* مدينة النهاية (رواية)
* الحركة الأمازيغية في المغرب
* المؤتمر الدولي الأمازيغي في المغرب
* دار طرجمة لللوغة لأمازيغية لحكاية روميو وجولييت.

## مصادر

تصنيف:سياسي مغريبي
تصنيف:زيادة 1947
تصنيف:وفيات 2020
تصنيف:مقالات فيها مصدر و 3000 بايت
سلوم د پاولينݣ

**سّلوم د پاولينݣ** ؤلا **سّلم د پاولينݣ** هوّا سلّم عددي ؤ طريقة باش كتّحسب لكهروسلبية ديال درة ؤلا جزيئة جابها عالم د شّيمي لميريكاني لينوس پاولينݣ. هاد طّريقة كتعتامد على لحساب ديال طّاقة لّي كتلزم باش تّهرس روابط لكيماوية ديال شي درة معا درات خرين.

لفورمولة باش كاتّحسب لكهروسلبية ديال درة *A* ب لموقارنة معا درة *B* هيّا:


\chi_r(A)-\chi_r(B) = (eV)^{1/2}\sqrt{E_d(AB)-\frac{1}2[E_d(AA)+E_d(BB)]}


بحيت E_d(AB) كاتمتّل طاقة د تهراس رّوابط لكيماوية مابين جوج درات *A* ؤ *B*، ؤ \chi_r(A) هيّا لكهروسلبية ديالت دّرة *A*. هاد سّلوم نسبي، ؤ تم فيه ختيار لكهروسلبية ديال لهيدروجين باش تكون لقيمة ديالها 2.1، كمعيار كيتقاسو بيه لكهروسلبيات ديال درات ؤ لجزيئات لخرين.

طّابلو دّوري د مينديلييڤ ب لقيمات ديال لكهروسلبية ف سلّوم پاولينݣ ل كلا عنصر كيماوي:



## مصادر

تصنيف:شيمي
تصنيف:مقالات فيها مصدر و 3000 بايت
تيوت

**تيوت** جماعة ترابية قروية كاينة في إقليم تارودانت، جهة سوس ماسة، ساكنين فيها 2920 نسمة، على حسب الإحصاء العام 2014.
## إحصائيات
* نسبة الأمية : 45,0%
* نسبة السكان اللي قاريين فوق الثانوي (ثانوي وجامعة): 1,2%
* نسبة الناس النشيطين (اللي يقدرو يخدمو): 40,5%
* نسبة البطالة: 11,5%
* نسبة الناس اللي خدامين في الدولة (أولا البيطاليين اللي سبق ليهوم خدمو): 4,7%
* نسبة الناس اللي خدامين ف لپريڤي (أولا البيطاليين اللي سبق ليهوم خدمو):52,1%
## مصادر

تصنيف:جهة سوس ماسة
تصنيف:جماعة قروية ف إقليم تارودانت
تصنيف:بلايص مسكونين ف إقليم تارودانت
تصنيف:جماعة قروية ف جهة سوس ماسة
إقليم تيزنيت

## التقسيم والسكان ديال لإقليم

فإقليم تيزنيت كاينين 2 ديال لجماعات الترابية لحضرية و 23 ديال لجماعات لقروية.

## مصادر


تصنيف:أقاليم لمغريب
تصنيف:جهة سوس ماسة
تصنيف:أقاليم د جهة سوس ماسة
بوطولا 1 (2018-2019)

## لفراقي
### التيرانات

### الپيرصونيل واللبسات

:1. فالضهر ديال التيشورت.
:2. فلكمام.
:3. فالشورط.
:اتصالات لمغريب هي صپونسور ديال لفراقي دلبوطولا كاملين.
:لحوايج ديال لحكّام كاتصاوبهوم أديداس.

### تبدال د لمدريبين

## لجدوال ديال الترتيب

## النتائيج

## ليحصائيات دلموسم
### لهدافين
حتال 11 يونيو 2019:

### اللي عاونو فالتهديف

### لهاتريكات

(H) – فالتيران ديالو، (A) – برّا التيران ديالو

## شوف حتى
* بوطولا 1
* بوطولا 2
* لهيكلة لهرمية دلبوطولات ديال كورة فلمغريب
* بوطولا 1 (2020-2021)
* بوطولا 1 (2019-2020)

## مصادر

تصنيف:بوطولا 1
تصنيف:مقالات فيها مصدر و 3000 بايت
كتافة

[تصغير|[تيوب فيه مواد ماكاتخلّطش ب كتافات مختالفين.]]
**لكتافة** ديال مادة (ب نّݣليزية **Density**) هيّا لكتلة ديال واحد لمقدار من هاد لمادة، مقسومة علا لحجم لّي كيشغلو هاد لمقدار. كيترمز ليها عادة ب لحرف ليوناني رو ρ. لمعادلة باش كتّحسب لكتافة هيّا ك تّالي:  \rho = \frac{m}{V}

بحيت ρ كتمتل لكتافة، m كتمتل لكتلة ؤ V كتمتل لحجم. لعبرة د لكتافة لّي كتستعمل عادة هيّا لكيلوݣرام علا ميترو مكعب.

## لكتافات ديال لمواد
هادي ليستة ديال لمواد ؤ لكتافة ديال كلا وحدة منهوم ف درجة حرارة 0 س. ؤ ضغط جوي عادي كيساوي 1013.25 ميليبار.

## مصادر


تصنيف:لفيزيك
تصنيف:مقدار ف لفيزيك
تصنيف:مقالات فيها مصدر و 3000 بايت
علمانية

**لعلمانية** عندها بزاف دلمعاني على حساب البلاصة لي غاتخدمها و ف إينا جماعة كاينتامي و لكن لمفهوم لي منتشر بزاف هو: لمبدأ لي كيݣول بلي خاصنا نبعدو دّين علا شّؤون لمدنية ؤ دّولة. يعني دّين كاتبقا عندو بلاصتو بوحدها ؤ لخدمة د الدولة ؤ لقوانين كايكونو بوحدهوم. ف دول لإسلامية كاينين لي مؤيدين ؤ لي معارضين ل لعلمانية. ف 2021 السودان غاتكون أول دولة ف لجامعة د الدول لعربية (دول لي لوغتها ؤلا لوغة من لوغاتها رسمية هيا لعربية) غاتحول ل لعلمانية.
350px|يسار|تصغير|دول لي ب زّرق دول علمانية (ماعندها تا دين رسمي) ؤ دول لي ب لحمر دول ماشي علمانية (عندها دين محدد) ؤ دول لي ب لݣري مامعروفش توجه ديالها

## مصادر

تصنيف:دين و سياسة
تصنيف:لعلمانية
ميترو مكعب

[تصغير|ميترو مكعب ديال [سيما|سّيما]]
**لميترو مكعب** ؤلا **لميتر لمكعب** (ب نݣليزية **Cubic meter** ؤلا **Cubic metre**) هوّا عبرة ديال لقد ف سّيستيم لعالمي ديال لعبرات كيترمز ليها ب m3. تّعريف ديالها هوّا لحجم ديال مكعب طّول ديال حروفو ميترو واحد.

## تحويل ل عبرات خرين
:

## مصادر

تصنيف:عبرات د لقد
شعاع دري

[تصغير|دياڭرام ديال درة ل[هيليوم كيورّي لكتافة لحتيمالية د ليليكطرونات ب لݣري]]
**شّعاع دّري ** (ب نݣليزية **Atomic radius**) هوّا شّعاع ديال درة د عنصر كيماوي، عادة لمسافة من لمركز ديال نّواة تال ل لحدود ديال طّبقة لإلكترونية لّي ضايرة بيها. مي حيت هاد لحدود ماواضحينش مزيان، كاينين بزاف ديال تّعاريف ديال شّعاع دّري، لّي ماشي ب ضّرورة متافقين بيناتهم. تّعاريف تّلاتة لّي مستعملين بزاف هوما: شعاع د ڤان دير ڤالس، شّعاع لإيوني، ؤ شّعاع تّساهمي.

## مصادر

تصنيف:لفيزيك
تصنيف:شيمي
أنݣستروم

[تصغير|[أندرس يوناس أنݣستروم]]
**لأنݣستروم** (من نݣليزية **Angstrom** من سّويدية **Ångström**) عبرة ديال طّول كتساوي 10-10 ميترو ؤلا 0.1 نانوميتر، ؤ كيترمز ليها ب لحرف سويدي Å. تسمات هاد لعبرة علا عالم لفيزيك سّويدي أندرس يوناس أنݣستروم.

لانڭستروم كيتخدّم ف الصونص الطبيعية و لمجالات د الطيكنولوجيا ف لعبار ديال الدرات، لموليكيلات، لقلدات لبيولوجية لميكروسكوپية، الرابطات لكيماوية، و لأبعاد ديال السيركويات لمتكاملين.

الشعاع التساهمي ديال درات لفوسفور، لكبريت و لكلور كيساوي علاين 1 أنڭستروم، و ديال درة صغيرة بحال لهيدروجين تقريباً 0.5 أنڭستروم. الطول لموجي ديال الشعا لمتشاف كيساوي مابين 4000 و 7000 أنڭستروم.

لأنڭستروم ماكيتّعتابرش عبرة عالمية، ولاكين كاينين مونضمات بحال لبيرو لعالمي د لوزان و لعبارات كيعتابروه متناسق معا لعبرات لعالمية د الطول. بشكل عام النانوميتر و لپيكوميتر كيتخدّمو كتر من لأنڭستروم و بشكل متزايد.

## مصادر

تصنيف:لفيزيك
تصنيف:عبرات د طول
تصنيف:مقالات فيها مصدر و علاين 3000 بايت
ݣرام

تصغير|غلاقة ديال ستيلو لوزن ديالها علاين 1 ݣرام
**لݣرام** (ب نݣليزية **gram** ؤلا **gramme**) هوّا عبرة ديال لكتلة ف نّضام لميتري، كيترمز ليه ب لحرف لّاتيني جّي **g**.
تّعريف لقديم ديال لݣرام كان هوّا لكتلة ديال سنتيمتر مكعب ديال لما نّقي ف درجة حرارة د 4 سيلسيوس. مي دابا ولّا تّعريف ديالو هوّا 1/1000 من لكيلوݣرام، لّي هوّا براسو معرّف ب ليعتيماد علا تّابت د پلانك.

## مصادر

## شوف تا
* كيلوڭرام

تصنيف:عبرات د لكتلة
قتيلة د صامويل پاتي

**لقتيلة د صامويل پاتي**، أستاد فرانساوي د تاريخ وجغارفية ف لكوليج، وقعات ف 16 أكتوبر ف كونفلان سانت أونورين، ضاحية د باريس. پاتي تقتل وتقطعلو راسو ب موس د 30 سانتيم ف إطار عملية إرهابية إسلامية. لبوليس تيراو ف لقاتل، عبد الله أنزوروف وقتلوه دقايق مورا لحادتة. دّافع ديال لقاتل كان هو بلي پاتي كان ورّا كاريكاتورات د محمد، نّبي د لإسلام، د شارلي إيبدو ف لقسم ف إطار كور د حرية تّعبير.

رّئيس د فرانسا إمانويل ماكخون قال بلي لحادثة هي "هجوم إرهابي إسلامي نمودجي"، وبلي "لمواطن ديالنا تقتل حيت كان كايقرّي دّراري صغار حرية تّعبير". هاد لقتيلة كانت وحدة من بزاف د لهجومات ف فرانسا ف هاد سّنين لأخيرة، وصنعات نقاش ف لمجتمع لفرنسي وف سياسة.

## لخلفية
صامويل پاتي تزاد ف 1973. هو أستاد د تاريخ و جغرافيا والتربية لمدنية ف لكوليج بوا د أولن، جا ف كونفلان سانت أونورين ف فرانسا، واحد ضّاحية 30 كيلومتر شمال غرب باريس، لمدة خمس سنين. كان ساكن 10 دقايق من لكوليج، ف لمدينة صّغيرة إيغاني، فال دواز. كان مزوج وأب د دري صغير د خمس سنين.

## مصادر

تصنيف:جريمات د لقتيلة ف فرانصا
تصنيف:إرهاب إسلامي ف فرانسا
تصنيف:مقالات فيها مصدر و 3000 بايت
لينوكس

تصغير|لوݣو د لينوكس
تصغير|لينوس طورڤالدس، لي صايب لينوكس

**لينوكس** (ب نݣليزية **Linux**) هوّا واحد سّيستيم حر ؤ ب مصدر محلول، ؤ فاش كنݣولو ب مصدر محلول يعني أي واحد يقدر يعدل على لكود د هاد سّيستيم. ؤ هوّا من أقوا وأحسن سيستيمات د تشغيل لي كتّخدّم ف مجال لهاك ؤ لحماية.

تختارع لينوكس لّي مبني علا يونيكس عام 1991 من عند لمهندس لفينلاندي لينوس طورڤالدس.

## مصادر

## شوف تا
* ديبيان


تصنيف:سيستيم د تشغيل
كيلوݣرام

تصغير|لپروطوتيپ لقديم ديال لكيلوڭرام
**لْكيلوݣرام** (ب نݣليزية **Kilogram**) هوّا عبرة أساسية ديال لكتلة ف نضام لعالمي ديال لعبرات كيترمز ليه ب **kg**. ف لهضرة لعادية كيتسما بختيصار **كيلو**.

تّعريف لّول ديال لكيلوݣرام ف 1795 كان هوّا لكتلة ديال إيطرو ديال لما. هاد تّعريف كان بسيط ولاكن ماشي پراتيك حيت إيطرو د لما كتغير لكتلة ديالو علا حساب درجة د لحرارة ؤ ضغط ؤ عوامل خرين. تّعريف لحالي ديال لكيلوݣرام معتامد علا تّعريف ديال تانية ؤ لميترو، ؤ تابتات ديال طّابيعة.

## مصادر

تصنيف:لفيزيك
تصنيف:عبرات د لكتلة
تصنيف:عبرات عالمية
تصنيف:1000 (عاداد)
تصنيف:عبرات أساسية ف السيستيم لعالمي د لعبرات
كوضبار

[تصغير|كود بار د ويكيبيديا ب [نݣليزية|نّݣليزية]]
**كوضبار** (ب نّݣليزية **BarCode**) هو واحد تّمتيل ب ضّو د لمعلومات كتقرا من لپيسي بحال لحروف و نّماري، وهو كوض جوجي لأبعاد.

لكوضبار ختارعوه و سجلو لبراءة د لختيراع ديالو نورمان دجوزيف وودلاند و بيرنارد سيلڤر ف 1952.

## مصادر


تصنيف:طيكنولوجيا
تصنيف:ترميز
بوطولا 1 (2017-2018)

## لفراقي
### التيرانات

### الپيرصونيل واللبسات

:1. فالضهر ديال التيشورت.
:2. فلكمام.
:3. فالشورط.
:اتصالات لمغريب هي صپونسور ديال لفراقي دلبوطولا كاملين.
:لحوايج ديال لحكّام كاتصاوبهوم أديداس.

### تبدال د لمدريبين

## لجدوال ديال الترتيب

## النتائيج

## ليحصائيات دلموسم
### لهدافين
بتاريخ 20 ماي 2018

### اللي عاونو فالتهديف
حتّال 14 أبريل 2018:

### لهاتريكات

(H) – فالتيران ديالو، (A) – برّا التيران ديالو

## لجوائيز دلعام
ليتّيحاد لمغريبي ديال لكوايرية لپروفيصيونيل (UMFP)، وبشراكة مع لجامعة لملكية لمغريبية ديال لكورة، نضمات سهرة **"جوائيز النجوم"**, اللي حتافلات بأعضم النجوم ديال لكورة فلبوطولا ديال 2017-2018.

## شوف حتى
* بوطولا 1
* بوطولا 2
* لهيكلة لهرمية دلبوطولات ديال كورة فلمغريب
* بوطولا 1 (2018-2019)
* بوطولا 1 (2019-2020)

## مصادر

تصنيف:بوطولا 1
تصنيف:مقالات فيها مصدر و 3000 بايت
إقليم الراشيدية

## التقسيم والسكان ديال لإقليم

فإقليم الراشيدية كاينين 7 ديال لجماعات الترابية لحضرية و 21 ديال لجماعات لقروية. هاد الجدول كايعطي عدد السكان ديال لبلديات فلإقليم:

## مصادر


تصنيف:أقاليم لمغريب
تصنيف:جهة درعة تافيلالت
تصنيف:أقاليم د جهة درعة تافيلالت
الجرف

**الجرف** جماعة ترابية قروية كاينة ف إقليم الراشيدية، جهة درعة تافيلالت، ساكنين فيها 12302 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 27.9%
* نسبة سّكان لّي قاريين فوق الليسي (ليسي و جامعة): 5.3%
## قتيصاد
* نسبة نّاس نّشيطين (لّي يقدرو يخدمو): 35.5%
* نسبة لبطالة (نّاس لّي ما خدامينش و تايقلبو على خدمة): 15.1%
* نسبة نّاس اللي خدامين ف دّولة : 10.8%
* نسبة نّاس اللي خدامين ف لپريڤي: 55.9%
## مصادر

تصنيف:جهة درعة تافيلالت
تصنيف:مدون د لمغريب
تصنيف:بلايص مسكونين ف إقليم الراشيدية
فبراير

[تصغير|لوحة "فبراير" ديال لفنان [الطاليان|طّالياني لياندرو باصانو]]
**فبراير** ؤلا **يبراير** هوّا شّهر تّاني ف لعام ف تّقويم لݣريݣوري، ؤ كيكون فيه 28 يوم ف سّنة لعادية ؤ 29 يوم ف سّنة لكبيسة. سّمية د فبراير جات من لّاتينية *Februarius فيبرواريوس* لّي جات من *februum فيبرووم* لّي كتعني *تّطهير*. ف 15 ديال هاد شّهر كانو رّومان كيحتافلو ب واحد لعيد ديالهوم سميتو لوپيركاليا، لّي ف طّقوس ديالو كانو كينقّيو لمدينة د روما.

## مصادر


تصنيف:شهورا
مرض

[تصغير|300x300px| لوحة The Sick Girl ([داريجة|بالدارجة: لبنت لمريضة) ديال الفنان Micheal Ancher]]
**الـمْرْضْ** أولا **الـمَرَض** هو فاش واحد لحالة ماشي نورمال كاتصيب الكسدة ديال بنادم أولا لعقل ديالو و كاتبرزطو، أولا كاتخلي عضو من الأعضاء ديالو ماخدامش مزيان، أولا كاتدير لعيا/لافاتيݣ لداك بنادم لمريض معا لتبرزيط. هاد لمصطلح كايتستخدم بعض لمرات باش نقصدو ضربة، إعاقة، تهريسة... لمعرفة الشاملة ب لأمراض ديال بنادم و الطرقان د كيفاش كايتشخصو و كايتعالجو هي شّي لٌّي كانسميوه ب طّب، بزاف ديال هاد لحالات د المرض تقد تجي للحيوانات (سوا كانت مربية ديال دّار سوا كانت برية)، و دّراسة د هاد لامراض لّي كاتجي للحيوانات كاتسمّـى طّب لبيطري.

## مصادر


تصنيف:مرضات و ضطيرابات د بنادم
سيستيم عصبي

**السيستيم لعصبي** هو أهم سيستيم عند الكائنات لحية واللي كايلعب واحد الدور موهيم ف التأقلم ديالها مع الوسط اللي عايشا فيه. عند بنادم مكايلعبش غير دور ف لحركة و لإحساس و الشعور ولكين كايلعب دور ف لأناليز ديال المعطيات اللي كاتجيه انطلاقا من التجارب اللي تايراكمها "الذاكرة"، الوعي بالذات و المحيط، التواصل مع المحيط الخارجي.

تصغير|السيستيم لعصبي ديال بنادم

## لاناطومي ديال السيستيم لعصبي
السيستيم لعصبي كايتكون من جوج د سيستيمات كبار:
* سيستيم عصبي صونطرالي (SNC) كايتكون من لآديف الشوكي و الدماغ (لمخ، لمخِيّخ، الجْدعْ لمخي). واللي خدمتو هيا صونطر ديال التاريݣليت و التدخال و التواصل ديال لمعلومات.
* سيستيم عصبي ضوراني (SNP) اللي كايتكون من لعصاب لقلقولية و لعصاب السلسولية و اللي خدمتهوم هيا طرقان كايدوزو لمعلومات لأعضاء خرين.

## مصادر

`


تصنيف:طب
تصنيف:أناطوميا
عالم ݣامبول لواعر

**عالم ݣامبول لواعر** (بلفرونسي: Le Monde Incroyable de Gumball) هو روسوم مريكاني بريطاني من تأليف بن بوكيليت. داز أول مرة ف قناة كرتون نتورك ديال مريكان نهار 2 ماي 2011. و داز أول مرةبلعربية نهار 6 أكتوبر 2011. تصنف هاد البرنامج ب TV - Y7 (موجه للي عندو كثر من 7 سنين حيت فيه عنف خيالي).و تصنف PG - TV (ما مناسبش لقل من 10 سنين بلا توجيه من والديه) .

## لانتاج

بعدما تنشأ ستوديو كرتون نتورك ف ؤروپا عام 2007، توظف بن بوكيليت باش يعاون الناس ف انتاج المشاريع ديالهم ف الشبكة. ولكن، قرر الأستوديو يجعل غاع لمواظفين عندهم لأفكار ديالهم لخاصة، و يخد الشخصيات و يجمعهم ف سلسلة وحدا. دانيال لينارد، نائب ديال رئيس تنمية ف ميريكان تيرنر لبث، عجباتو الفكرة و عطاهم الضو الخضر لهاد السلسلة. و كان قدامو 20 ساعة و نص باش يكتب لحلقة للّولا من لموسم للّول، ولكن دار غير 18 حلقة، عاد دار الموسم الثاني ف 17 مارس 2011، و قرر يدير 20 حلقة فكل حلقة نص ساعة.

## شخصيات

### عائلة واترسون

* غامبول : هو دري مكيفكرش مزيان بغا يوري لناس بلي هو ذكي ولكن هو ماذكيش سميتو لحقيقة هي "زاك" ولكن تغيرات سميتو فلمحكمة و كيطيح فزباف د لمشاكل و عائلتو هي لكتعاونو ولكن كيدير فراسو بطل، عزيز عليه لانترنت، و بغا يعجب بيني.
* داروين : هو سمكة رباتو لعائلة وهو عزيز على لعائلة كلها، قبل ما يكون خو غامبول. واخا كيبان ضرييف ولكن هو عامر بلمفاجآت. فلول كان سمكة عادية ولكن بلحب ولا سمكة برجلين.
* أناييس : خت غامبول صغيرا ولكن هي الذكية لوحيدا فدار. واخا هي ضريفا و زوينا،ولكن هي ذكية و داسرة! لأفكار ديالها كتسبق لعصر فاش عايشين ... ولكن ماعندهاش كرامة بين عائلتها!
* نيكول : الا كانت الأم هي لمدرسة راه نيكول ماشي غير مدرسة هي جامعة! هي أم حنينة و قادة على شغلها. عزيزين عليها ولادها بزاف و كادير أي حاجة ليهم، ولكن لمشكلة ديالها كتعصب دغيا!
* ريتشرد : أرنب كبير و غوزي. ما خدام ما ردام. عائلتو هي أغلى حاجة عندو ... ولكن ماشي قبل لماكلة. هو مامستاعدش باش يقلب على خدمة و كيبغي لماكلة بزاف.

### شخصيات خرا

* لاري : هو أهم واحد فلمدينة هو (طباخ،حلاق،مول حانوت،مدير...)

لاري هو لي خدام فكولشي. واخا هكاك حتا واحد ماعطاه أهمية و ذكرت لأهمية ديالو فبزاف د لحلقات.

* روب : شخصية ثانوية ديما غامبول و داروين كيصدعوه ولكن بعدما لاحوه ف عالم نسيان نسا على كلشي و تشوه شكل ديالو ولكن رجع ف حلقة "نكرة" أ ولا أول شرير فالمور بعد شفار.
* شفار : شخصية شريرة بان اول مرة فحلقة "لمعلقة" ملي مشا يسر لحوانت ولكن ديما كيشدوه لبوليس.
* لمقدم : أكثر حاجة كتهمو هو لفلوس و ديما كيسغل ناس لي عايشين فالمور لمصالح ديالو.
* لمحل لواعر : بياع غريب كيسوغ كاميو و كيبيع فيه شي حوايج غريبة و سحرية لناس لي عايشين فالمور و هو لي باع (داروين، سلحفة شريرة، تيليكوموند، ثلاجة، لعبة) حتا واحد معارف اش بغا فهادشي كاملو.

## مصادر

## مزاود
* لموقع رسمي ديالو 
* صفحة رسمية ديالو ف لفايسبوك


تصنيف:مسلسل روسوم د التلفازة
تصنيف:مسلسل د التلفازة ميريكاني
تصنيف:مقالات مافيهاش مصدر و فايتة 3000 بايت
لملك شكير

**لملك شكير** (بتركية *Kral Şakir*) هو مسلسل ديال الروسوم تركي من إنتاج Grafi2000، خدم عليه فارول ياشارُغلو، برك توكاي و هلوك كان دزدارُغلو. كان أول عرض نهار 23 أبريل 2016 فقناة كارتون نيتوورك التركية و داز فقناة كارتون نيتوورك لعربية ف 2018 و كان فيه خلط بين بزاف د لهجات لعربية.

## لقصة
لبرنامج كيهضر علا لمغامرات ديال شكير فمدينت لحيوانات، مع عائلتو و صحابو. هو سبع صغير و مو مشة. ختو كانان هي مشة بحال مها و عندها جدها فكرون. و باهم سميتو رامزي و عندو صاحبو سميتو نيكاتي و هو فيل. هو ديما داخل دارهم، و ديما كيبقا ياكل و يلعب، و هو حارس لمدرسة. كاين واحد لكلب سميتو تانجو ماعندوش دار، هو عايش غير فطارو د زبل و كايكل الزبل.

## شخصيات رئيسية
* شكير (بطل لبرنامج)
* كانان (خت شكير)
* رامزي (بات شكير)
* كاندري (مت شكير)
* نيكاتي (صاحب لعائلة)

## لأصوات

## سلسلة

## نوطات
# قبل ما يدوز رسميا لأول مرة ، دوزات كرتون نتورك تركيا الحلقات الأربع الأولى في 23 أبريل 2016.
## مصادر

تصنيف:مسلسل د التلفازة تركي
تصنيف:مقالات مافيهاش مصدر و فايتة 3000 بايت
تصنيف:مسلسل روسوم د التلفازة
هشام أرازي

**هشام أرازي** (تولد فالدار لبيضا ف 19 أكتوبر 1973) لعاب قديم ديال الطينيس مغريبي، كان كيتسمّا "السحّار لمغريبي د الطينيس" و لاّ "السحّار د التيرانات" حيت كانت عندو طريقة د اللعب فيها لفراجة بزاف.

بدا هشام أرازي لحتيراف ديال الطينيس ف 1993، و لكن ما تعرف مزيان تال 1997، ملّي ربح لبطولة د لحسن التاني فالدار لبيضا، و اللي كانت هي لبطولة لوحيدة اللي ربح ف لمسيرة لاحترافية ديالو. أحسن ترتيب كان عندو هو الترتيب 22 ف لعالم، و كان ف لعام 2001.

أرازي دار بزاف د النتائج مزيانة فأحسن لبطولات، و لعب جوج مرات ربع النهاية د رولان ݣاروس (1997، 1998) و جوج مرات الربع نهاية ديال بطولة أسطراليا (2000، 2004). أرازي ربح فلمسيرة ديالو بزاف د اللعّابة اللي كانو مرتبين هوما اللول ف لعالم، بحال رودجر فيديرير و أوندي آݣاسي و خوان كارلوس فيريرو.

## بداياته
من بعد ما قطع هشام أرازي القراية فالثانوي، قرّر يخصّص كل وقتو لرياضة التنس. ساعدو فهاد الطريق الأب ديالو اللي كان مدرب فالتنس، وهكا دخل هشام عالم الاحتراف سنة 1993، وولا من أوائل المغاربة والعرب اللي وصلو للأدوار التمهيدية فبطولة عالمية فالتنس، وهي بطولة دبي سنة 1995.

من داك الوقت بدا نجم أرازي كيبان ويتألّق، حتى وصل القمة ديالو فبطولة أستراليا المفتوحة سنة 1998، ملي وصل لربع النهائي، قبل ما يخرج على يد المصنّف الأول فداك الوقت، الأمريكي بيت سامبراس. وبما أن هشام كان عندو طموح كبير باش يحقق إنجازات أكثر، جاب معاه المدرب الفرنسي باتريك شارتون، اللي خدم معاه ولكن ما كانش بصفة دائمة حيت الوضعية المادية ديال أرازي ما كانتش كتسمح.

ملي بدا هشام كيدخل فبطولات الناشئين، تزادت المصاريف بزاف، ولكن وزارة الخارجية المغربية عاوناتو بشوية ديال الدعم، وهاد الدعم ساعدو باش يحقق انتصارات مزيانة ويولي عندو مرتبة زوينة بين الناشئين. ومن بين الإنجازات اللي دارها فداك الوقت، كان الفوز ديالو على اللاعب المعروف كاريل نوفاتشيك، اللي كان وصل حتى هو لربع النهائي فبطولة أستراليا المفتوحة سنة 1995.

## ف الرياضة
فمسيرة ارازي فالتنس، ربح لقب واحد ف ل فردي فـ بطولة من بطولات رابطة لاعبي التنس المحترفين، وكان هاد اللقب فـ الدار البيضاء. وصل "الساحر المغربي" لربع النهائي ديال بطولة أستراليا المفتوحة جوج مرات، وبطولة فرنسا المفتوحة حتى هي جوج مرات.

كانو بزاف ديال محللي التنس كيسمّيوه "ماكنرو المغربي" حيت كان عندو موهبة خارقة، وكيلعب بطريقة زوينة ولمسة فنية، والجمهور ديما كيشجعو حتى إلا ما كانش فبلادو.

قدر يربح على باتريك رافتر، اللي كان ربح بطولة أمريكا المفتوحة فـ عامي 1997 و1998، بجوج مجموعات بلا ما يخسر فالدور الأول من نفس البطولة. ولكن فالمجموعة الرابعة، طلعلو الزعاف من قرارات الحكام ديال الخط، وقال للحكم نورم كريست: "خرج من هنا"، وهاد الكلمة كانت الشعالة اللي بدات منها النهاية ديالو فالماتش وخلاّت رافتر يرجع ويتفوق.

وخلال مسيرتو، ربح على لاعبين كبار كانوا رقم واحد فالعالم من قبل، بحال روجر فيدرر، أندريه أغاسي، يفغيني كافيلنيكوف، مارات سافين، ليتون هيويت، خوان كارلوس فيريرو، كارلوس مويا، وجيم كورير.

## معرض ديال تصاور

فيشي:Hicham Arazi.jpg|هشام ارازي
فيشي:Court de Tennis à Bram.jpg|ملعب تنس


## مصادر

تصنيف:بيوغرافيا د رجال
تصنيف:لعاب د الطينيس مغريبي
تصنيف:زيادة 1973
تصنيف:ناس حيين
تصنيف:ناس تزادو ف الدار البيضا
تران لي مكايتسالاش

**تران لي مكايتسلاش** (ب لونݣلي *Infinty Train*) هو مسلسل د روسوم ميريكاني ألفو أوين دينيس و كان خدم على برنامج لعرض لعادي على كارتون نيتوورك، دازت لحلقة تجريبية نهار 1 نونبر 2016 و بدا لبرنامج بعد ما حصلات لحلقة تجريبة على إعجاب كبير ف 5 غشت 2019 و حتال دابا يلاه عندو تلاتة د لمواسم و سلسلة من لحلقات لقصار لي بداو ف أواخر 2019.

لمسلسل كيهضر على تران ما عندوش نهاية و لي كيمشي ل بلايص مسطحين مافيهم والو، كل موسم (فلبرنامج كيقولو كتاب) كيهدر على شخصيات مختالفة لي كيحاولو يهربو من التران، فلموسم للول كيهضر على بنت سميتها توليپ لي كتحاول تهرب مع روبو ديالها "وان-وان" و كلبها، و فلموسم التاني كيهضر على "إم.تي" مع صاحبها جيسي و جوج لغزلات لي كيسميوهوم "آلان دراكولا".

فللول، حصل لبرنامج على دعم مادي للقصة و شخصيات و لأصوات، و فللول كان غادي يكون مسلسل قصير ولكن بعد ماسالا لموسم للول، علنو بلي هاد سلسلة مازال غادي تستامر فمواسم جداد.

## شخصيات

### لكتاب 1

* **توليپ أولسن:** بنت عندها 13 عام عزيز عليها تصمم لألعاب و لكن بعد ما تفارقو والديها تبدلات و بغات تهرب من لمشاكيل و طلاع ل التران ولاكين طلاقات بلي ل التران ما عندوش نهاية .
* **وان-وان:** هو روبو مكوّر كيتكون من جوج روبوات منفاصلين. هو روبو لي عاون توليپ من بدية لمغامرة ديالها ف التران.
* **أتيكوس:** هو كلب كيهضر كان لملك ديال كورجينيا و دابا صاحب توليپ

## مصادر

تصنيف:ميكيات ميريكانية
تصنيف:مقالات مافيهاش مصدر و فايتة 3000 بايت
تصنيف:مسلسل روسوم د التلفازة
تفاحة و بصلة

**تفاحة و بصلة** (ب نّڭليزية **Apple And Onion**) هو مسلسل د ميكيات ديال ميريكان من إنتاج كارتون نيتوورك كيهضر على حياة تفاحة و بصلة ف مدينة لماكلة. لمسلسل ألفو جورج ڭيندي لي كان خدم على عالم ݣامبول لواعر.

## شخصيات

* **تفاحة**: ضاسر و فضولي. جا لمدينة باش يبدا حياة جديدة و يلقى صحاب و لحلم ديالو تحقق حيت تلقى صاحب جديد لي هو بصلة و كيعيشو حياة جديدة.
* **بصلة**: هو بصلة ضريف و كيحشم. جا لمدينة باش يلقى خدمة و يكونو عندو صحاب .
* **فلافل**: هو راجل مصري مول لعمارة فاش ساكنين تفاحة و بصلة. واخا كيعصبوه تفاحة و بصلة كيخليهم ساكنين ف عمارتو فابور.
* **برڭر**: صاحب تفاحة و بصلة لي كيتلقا بيهم ديما فمحل لپيتزا.
* **لفريت**: صاحبت تفاحة و بصلة لي كيتلقا بيهم ديما فمحل لپيتزا.
* **مت و بات تفاحة**: آخر مرة تلاقى بيهم قبل مايمشي ل لمدينة جّديدة ف حلقة "حياة جديدة"
* **مت و بات بصلة**: آخر مرة تلاقى بيهم قبل مايمشي ل لمدينة جّديدة ف حلقة "حياة جديدة"

## لعالمية

# بدا ف كارتون نيتوورك ديال ميريكان - ف 23 فبراير 2018
# بدا ف كارتون نيتوورك ديال بريطانيا - ف 27 غشت 2018
# بدا ف كارتون نيتوورك ديال تركيا - ف 4 نونبر 2019
# بدا ف بوينڭ ديال سپانيا - ف 20 أكتوبر 2018
# بدا ف كارتون نيتوورك ديال أمريكا لّاتينية - ف 1 ماي 2018
# بدا ف بوينڭ ديال طّاليان - ف 3 دجنبر 2018
# بدا ف كارتون نيتوورك ديال لبرطقيز - ف 1 أكتوبر 2018
# بدا ف كارتون نيتوورك ديال رومانيا - ف 10 شتنبر 2018
# بدا ف كارتون نيتوورك ديال لعربية - ف 10 مارس 2019

## مصادر

تصنيف:ميكيات ميريكانية
تصنيف:مقالات مافيهاش مصدر و فايتة 3000 بايت
تصنيف:مسلسل روسوم د التلفازة
يونس لعيناوي

**يونس لعيناوي** (تولد ف الرباط نهار 12 شتنبر 1972) لعّاب مغريبي قديم ديال التينيس حتارف هاد الرياضة ف 1990 و عتازل ف 2017. ربح لعيناوي ف لمسيرة ديالو 5 د لبطولات حترافية (آ طي پّي ATP) و أحسن ترتيب وصل ليه كان هو 14 ف لعالم، ف مارس 2003.

أحسن النتائج اللي دار يونس لعيناوي ف لبطولات ديال ݣرون شليم هي ربع النهاية، و وصل ليها جوج مرات ف لبطولة د أسطراليا لمحلولة (2000، 2003) و جوج مرات ف لبطولة د ميريكان لمحلولة (2002، 2003).

لعيناوي تعرف بزاف من مورا لماتش ديال ربع النهاية د لبطولة د أسطراليا لمحلولة، ضد لميريكاني آندي روديك، اللي كان واحد من أطول لماتشات د الطينيس ف التاريخ، و ربح فيه روديك السيط لخامس ب 21–19.

## حياتو
لبّات و لأم ديال يونس العيناوي كانو دايرين مجهود كبير باش يكمل قرايتو و يعطيها الأولوية ف حياتو، ولكن الشغف ديالو ب التينيس كان كيكبر مع الوقت.

كان كيتدرب ف واحد النادي ديال التينيس ف العاصمة منين يسالي القراية، حتى جات الفرصة وهو عندو 18 عام، قدر يقنع واليديه باش يعاونوه يسافر ل فلوريدا ف ميريكان، باش يدوز واحد الدورة التدريبية ف التينيس اللي كان عندها تأثير كبير ف صقل الموهبة ديالو.

حتارف يونس رياضة التينيس، و خدم مورا الإعتزال مستشار ديال وزير الرياضة و الشباب باش البلاد تستافد من تجربتو ف تطوير رياضة التينيس.

## لمسار الرياضي ديالو
بدا العيناوي الرحلة ديالو ف العالم الإحترافي ديال التينيس عام 1990، و بقى ف هاد الميدان علاين عشرين عام. ف البداية، كان كيدور بين الدوريات الصغار باش ياخد التجربة و يصقل المهارات ديالو، و بشوية بشوية بدا كايطلع ف الترتيب العالمي.

أول إنجاز كبير دارو كان ف بلادو المغرب عام 1993، منين ولى وصيف بطل دوري الدار البيضا الدولي، و هادي كانت نقطة التحوّل ف المسار ديالو، حيت من تم بدا كيبان على الساحة العالمية. و فـ 1995، بصم على حضور قوي ف بطولة رولان ݣاروص الفرنسية، و وصل فيها للدور ربع النهائي.

و ف العام اللي بعدو، 1996، العيناوي وصل ل نهائيات ثلاثة د لبطولات لكبار و كان قريب بزاف يدخل ف تصنيف أحسن عشرة د اللعابا ف العالم، ولكن لإصابة وقفاتو شوية، و خلاتو يبعد على التيرانات مدة.

بعدما رجع تألّق بشكل لافت عام 2002، منين ربح ثلاث بطولات ف ميونيخ، الدارلبيضا، و الدوحة، و زاد وصل حتى ل ربع نهائي بطولة أمريكا المفتوحة، اللي كتعتبر من أكبر أربع بطولات ف العالم. هاد الإنجازات خلات السمية د العيناوي تبان ف الساحة الدولية.

ولايني من أهم اللحظات ف لكاريير ديالو هو لماتش ديالو ف بطولة أستراليا المفتوحة عام 2003، ضد اللعاب لميريكاني أندي روديك، اللي كان من أطول و أقوى الماتشات ف التاريخ، دار كثر من خمسة سوايع ديال اللعب. المعلق جون ماكنرو، اللي كان كيغطي لماتش، قال عليه بلي كان "أروع ماتش علق عليه ف مسيرتو".

## مصادر

تصنيف:بيوغرافيا د رجال
تصنيف:لعاب د الطينيس مغريبي
تصنيف:زيادة 1971
تصنيف:ناس حيين
تصنيف:ناس قراو ف ليسي ديكارط
تصنيف:ناس تزادو ف الرباط
تصنيف:مقالات فيها مصدر و علاين 3000 بايت
خلية د لفيول

تصغير|دياݣرام ديال خلية د لفيول
**خلية د لوقود ** ؤلا **خلية د لْفيول** () هيّا خلية إليكتروكيماوية لّي كتحول طّاقة لْكيماوية ديال فيول بحال لهيدروجين معا عامل مؤكسد (عادة لأوكسيجين) ل تريسينتي على طريق تفاعل ديال ريدوكس.

## مصادر


تصنيف:شيمي
تصنيف:قتيصاد د لهيدروجين
طوبيس

تصغير|طوبيس ألزا ف مراكش (2019)
**طوبيس ** هوّا مركوب مديور باش يهز عدد كبير ديال نّاس، كيخدم عادة غير وسط لمدينة ؤلا ف نّواحي ديالها. لْمقابل ديالو ف التنقل ما بين لمدون هوّا لْكار.

## أصل لكلمة
كلمة طوبيس جات من لفرانساوية ، *ؤطوبيس*، لي مركبة من لكلمة ليونانية ، *أوطوس*، ب معنى "راسو، براسو"، ؤ بيس/بوس لي جات من اللاتينية ، *ؤمنيبوس*، و كاتعني "ديال كولشي".

## مصادر


تصنيف:لمركوب
هندسة زراعية

[تصغير|قنالة د السقي ف [لپيرو]]
**لْهندسة زّراعية ** هيّا مجال ديال لهنداسة كيهتم ب لإنتاج ؤ تحويل ديال لمنتوجات زّراعية. لْهندسة زّراعية كتدمج مجموعة ديال لمجالات لْهندسية ؤ لْعلمية بحال لْهندسة لْميكانيكية، جيني سيڤيل، جيني إليكتريك ؤ لْهندسة لْكيماوية.

## مصادر


تصنيف:طيكنولوجيا
تصنيف:تخصصات ديال لهنداسة
أمونياك

**لْأمونياك** هوّا مركب كيماوي مكون من لآزوط ؤ لهيدروجين. صّيغة لْكيماوية ديالو هيّا NH3. لامونياك ݣاز سامّ ماعندوش لون ؤ ريحتو خايبة. كيبان بشكل تلقائي ف طّبيعة متلاً من تّحلل د لحيوانات ؤ لعشوب، ؤ تّلقا تا ف لفضاء لبرّاني.

## شوف تا
* بيليروبين

## مصادر


تصنيف:شيمي
تصنيف:طوكسيكولوجيا
منضمة التعاون لإسلامي

تصغير|يسار|250px|<P ALIGN=center>اللوݣو د منضمة التعاون لإسلامي.</p>
**لمنضمة د التعاون لإسلامي** ، و اللي كانت تاتعرف قبل ب منضمة لمؤتمر لإسلامي هي منضمة إسلامية عالمية تأسسات ف 1969 تاتجمع 57 دولة مسلمة ف لعالم. تاتوصف لمنضمة راسها باللي هي "الصوت الجماعي د لعالم لإسلامي" و باللي تاتهدف باش "تحمي لمصالح لحيوية ديال لمسلمين". منضمة التعاون لإسلامي عندها عضوية دايمة ف لأمم لمتحدة.

تأسسات لمنضمة د التعاون لإسلامي ف الرباط نهار 25 شتنبر 1969، و تجمعوا فيها الزعما ديال لعالم لإسلامي من مورا ما تّحرق الجامع لأقصى ف 21 غشت 1969. لمقر ديال لمنضمة كاين دابا ف جدة ف السعودية، ولكن لميثاق ديال لمنضمة تيقول باللي لمقر غادي يولّي ف لقدس نهار غادي تتحرر.
## لأمناء لعامين
دازو على لمنضمة د التعاون لإسلامي بزاف د لأمناء لعامين، منهم:
* عز الدين لعراقي (1997–2001)
* عبدلواحد بلقزيز (2001–2004)

## شوف حتا
* لموقع ديال منضمة التعاون لإسلامي
## مصادر


تصنيف:منضمات دولية
تصنيف:منضمات دولية د السياسة
تصنيف:مقالات فيها مصدر و علاين 3000 بايت
پلاستيك

تصغير|مجموعة د لحوايج مصاوبين من لپلاستيك
**الميكّة** ؤلا **لپلاستيك** هوّا مجموعة ديال لْمركبات لْعضوية صطناعية ؤلا شبه صطناعية. لپلاستيك هوّا واحد لمادة پوليميرية لي مطاطة ؤ كايقدرو يتصاوبو منها حوايج ب شكال مختالفين. أغلبية د نّواع د لپلاستيك كيتصاوبو من لڭاز طّبيعي ؤلا لپيطرول.

## مصادر


تصنيف:شيمي
طاقة نقية

تصغير
تصغير
**طّاقة نّقية ** ؤلا **طّاقة لْمستدامة ** هيّا طاقة لّي كتنتج ب طريقة كتلبّي لْمتطلبات ديال لْحاضر، بلا مادّير مشاكيل لّي تمنع ؤلا تحد من لْقدرة ديال لْأجيال جّايّة أنها تستامر ف إنتاج طّاقة. متال علا طّاقة نقية هوّا طّاقة شّمسية لّي كتنتج من شّعا د شّمش. ب لْمقابل، طّاقة لّي كتنتج من لپيترول ماشي طاقة نقية حيت لْكمية ديال لْپيترول لّي كاين ف لأرض محدودة ؤ غادي تسالا ب ضّرورة شي نهار، ؤ زيدون ليستيهلاك ديالها كيسبب مشاكيل بحال تّلوّت ؤ لْحتيباس لْحراري.

## مصادر


تصنيف:طيكنولوجيا
تصنيف:إيكونومي د طاقة
پيطرول

تصغير|قرعة ؤ كاس فيهوم لپيطرول
**لْپيترول** هوّا مادة عادةً سايلة طبيعية كتّلقا ف تشكلات جيولوجية تحت لأرض، ؤ كيتصايب منها أنواع مختالفة ديال لْفيول بحال لمازوط، ليسانس ؤلا لكيروزين.

لمصطلح ديال "پيطرول" كيتخدم ف لعادة على الشكل السائل ديالو، ولاكين تقنياً تا ف لحالة لقاسحة و لغازية كيتّعتابرو "پيطرول". لپيطرول كايكون خليط ديال مواد هيدروكاربونية.

## مصادر


تصنيف:شيمي
جاج

تصغير|جاج ف لفاصاد ديال مبنى
**جّاج ** هوّا مادة لاكريسطالية عادة كتكون شفّافة ؤ قاسحة، لّي عندها ستيعمالات كتيرة ف تّكنولوجيا ؤ دّيكور، بحال متلا ف لمصاوبة ديال شّراجم، نضاضر، ؤ لْقراعي.

## مصادر


تصنيف:طيكنولوجيا
تصنيف:مواد
منطاد

تصغير|منطاد عصري
**لْمنطاد ** هوّا مركوب ؤ نوع ديال لأيروستات، كيطير ف لهوا، كيكون عادة علا شكل نفاخة كبيرة ؤ طويلة عامرة ب غاز خفيف بحال لهيدروجين ؤلا لهيليوم، ؤ كيختالف علا لبالون ف أن عندو موطور كيتحكم ف لتيجاه ؤ سّرعة ديالو.

## مصادر


تصنيف:لمركوب
تصنيف:ڭازات
هيندنبورݣ

تصغير|لهيندنبورڭ ف 1936
**لْهيندنبورݣ** ؤلا **LZ 129 Hindenburg** (ب لألمانية **Luftschiff Zeppelin #129** لوفتشيف تسيپيلين 129) هوّا منطاد ألماني تجاري تصاوب باش ينقل رّكاب. هاد لمنطاد تسما علا پاول فون هيندنبورݣ لّي كان رئيس ديال ألمانيا من 1925 تال 1934. شّهرة ديالو جات من لكارتة لّي وقعات ف 6 ماي 1937 فاش شعلات فيه لْعافية ؤ طاح ف نيوجيرسي ف لميريكان. هاد لكارتة ماتو فيها 36 واحد، منهوم 13 د رّكاب ؤ 22 د طّاقم ديال لهيندبورݣ، ؤ شخص واحد كان واقف ف لبلاصة فين طاحت.

## مصادر


تصنيف:طيكنولوجيا
إيليكطرونيك

[تصغير|مكون إليكطروني [أدرووينو]]
**ليليكطرونيك** هوّا مجال داخل ف لفيزيك ؤ جيني إليكتريك كيهتم ب لإليكطرونات ؤ لحركة ؤ لخاصيات ديالهم ف لمادة ؤ ف لخوا، ب ليضافة ل لأجهزة لإليكطرونية لّي كتنتج، كتحبس ؤلا كتحكّم ف تريسينتي.

## مصادر